Publication: Magyar Közlöny
Issue: MK-2007-43 (Year: 2007, Number: 43)
Era: 2004-2010
Section: Melléklet az 1023/2007. (IV. 5.) Korm. határozathoz
Paragraph Index: 75

1. Tartalmi összefoglaló A tudásalapú társadalom és gazdaság kialakítása magas szintű tudást igényel, amely új, piacképes termékekben, szolgáltatásokban jelenik meg. A versenyképesség és a tartós növekedés egyik meghatározó tényezője a tudomány és az innováció. A tudás egyben az életminőség fontos tényezőjévé vált. A tudás meghatározó versenytényező A magyar gazdaságnak és társadalomnak a tudáson és az innováción alapuló új fejlődési pályára kell lépnie, hogy Magyarország tudásintenzív és innovációs tevékenységekkel, termékeihez a lehető legnagyobb hozzáadott értéket adva kapcsolódjon be a világgazdaságba. A magyar gazdaság tartós fejlődése csak az innovációt ösztönző környezetben valósulhat meg. Innovatív magyar gazdaság A stratégia általános célja, hogy Magyarország középtávon olyan országgá váljon, ahol a gazdaság hajtómotorja a tudás és az innováció, és a vállalatok a globális piacon versenyképes termékekkel, szolgáltatásokkal jelennek meg. A középtávú célok: - A vállalatok kutatási és fejlesztési tevékenységének bővülése. - Nemzetközileg is elismert kutató-fejlesztő és innovációs központok, kutatóegyetemek kialakítása. - A régiók kutatás-fejlesztési és innovációs (K+F+I) kapacitásának növelése. - Az új ismeret termelésének és a tudás-átörökítésnek a globalizálódása, iparosodása révén olyan tudáspiac kialakítása, mely a teljesítmény elismerése és a versengés elvén működik. - A kijelölt prioritásoknak megfelelő tudományos nagyberuházások megvalósítása, elsősorban a régióközpontokban és a fejlesztési pólusokban, egyben a régiók közötti különbségek csökkentése (regionális kohézió). - Az éves K+F ráfordítás dinamikus emelése, mindenekelőtt a vállalatok ráfordításai növelésének eredményeként. Stratégiai célok A stratégiai célok megvalósításának alapelvei: – A szellemi és anyagi erőforrások fókuszálása, a felhasználás optimalizálása. – A K+F eredmények fokozott gazdasági és társadalmi hasznosítása. – A regionális innováció erősítése. Stratégiai alapelvek 2007/43. szám A stratégia az alábbi prioritási területekre jelöl ki feladatokat: • A tudományos kutatás eredményei befogadásának és hasznosításának kultúrája. • Minőség-, teljesítmény- és hasznosítás-vezérelt, hatékony nemzeti innovációs rendszer. • Megbecsült, a tudásalapú gazdaság és társadalom igényeinek megfelelő kreatív, innovatív munkaerő. • A tudás létrehozását és hasznosítását ösztönző gazdasági és jogi környezet. • A globális piacon versenyképes hazai vállalkozások, termékek és szolgáltatások. Stratégiai prioritások Jelen stratégia az Országos Fejlesztéspolitikai Koncepció (OFK), a Nemzeti Akcióprogram (NAP), valamint az Új Magyarország Fejlesztési Terv (ÚMFT) célkitűzéseivel összhangban készült. A helyzetelemzés a Függelékben található. A megvalósítás operatív céljait, részletes feladatait és azok ütemezését a stratégia alapján a Kormány számára készülő tudomány-, technológia- és innovációpolitikai intézkedési terv foglalja össze. Kapcsolódás más stratégiai dokumentumokhoz

Source: https://magyarkozlony.hu/hivatalos-lapok/edcb63ce27823c6b18ac97d2ff90d7ee9ab64d5e/dokumentumok/2b47faed56236df92ff1744da42f3bdfa9aaf84b/letoltes